પાણી પુરવઠા વિભાગનાં સૂત્રો પાસેથી મળેલી માહીતી પ્રમાણે મહેસાણા શહેરને દેદીયાસણ હેડવર્કસમાંથી ૩૭ થી ૩૮ એમએલડી જથ્થો વિતરણ કરવામાં આવે છે. જેમાં મહાશક્તિ અને બસસ્ટેન્ડનાં વોટરવર્કસમાં ૩૦ એમએલડી, દેદીયાસણ ઓજીમાં ૩ થી ૪ એમએલડી અને નાગલપુરનાં સમ્પમાં ૪ થી ૫ એમએલડી આપવામાં આવે છે.જ્યારે મહેસાણા શહેરને ૫૦ એમએલડીની જરૂરીયાત હોવાથી રાજ્ય સરકાર દ્વારા નાગલપુર પાસે ફિલ્ટર પ્લાન્ટ બનાવીને તેમાંથી વિતરણ કરવામાં આવનાર છે. જ્યારે દેદીયાસણ હેડ વર્કસમાંથી ગામડાઓને વિતરણ કરવાનું આયોજન વિચારણા હેઠળ છે.રૂપિયા ૧૧૦ કરોડનાં ખર્ચે નિર્માણ થનાર નાગલપુરનો ફિલ્ટર પ્લાન્ટ મહેસાણા પાલીકાને ફાળવવામાં આવે તેવો પાલીકા પ્રમુખ ઘનશ્યામ સોલંકીએ દાવો કર્યો છે.